

**Učenici Gimnazije Gospić na izložbi**

**"Anne Frank – povijest za sadašnjost“**

Svjetska izložba "Anne Frank - povijest za sadašnjost" koja je bila izložena u više od 40 zemalja svijeta, a organizatori izložbe, udruga HERMES uz potporu Europske unije, doveli su izložbu po prvi put u Hrvatsku, najprije u Zagreb, gdje je otvorena 19. rujna na Filozofskom fakultetu.

Cilj izložbe je da se kroz jednu poznatu, ali uvijek toliko aktualnu priču, priču o životu Anne Frank, progovori i o temama koje su i danas aktualne za nas i naše društvo. Anne Frank je prije svega simbol, i to simbol dječje žrtve holokausta. Njezina je priča zato platforma za otvaranje razgovora o djeci kao žrtvama diskriminacije i o djeci kao žrtvama zločina protiv čovječnosti.

Posebnost ove izložbe je ta, da se ona uvijek jednim dijelom prilagodi zemlji u kojoj je predstavljena, pa je tako i ova izložba jednim djelom povezana i s ratnim stradanjima od Drugog svjetskog rata pa do danas u našoj zemlji.

Tijekom mjeseca studenoga 2016.g. učenici Gimnazije Gospić su u više organiziranih grupa, u nazočnosti nastavnika škole, posjetili izložbu „Anne Frank - povijest za sadašnjost“ koja je bila postavljena u Muzeju Like Gospić.